b'\n_START_ARTICLE_\nAntrasis lai\xc5\xa1kas Timotiejui\n_START_PARAGRAPH_\nAntrasis lai\xc5\xa1kas Timotiejui \xe2\x80\x93 vienas i\xc5\xa1 trylikos, manoma, apa\xc5\xa1talo Pauliaus para\xc5\xa1yt\xc5\xb3 lai\xc5\xa1k\xc5\xb3._NEWLINE_Paulius \xc5\xa1iame lai\xc5\xa1ke savo gyvenimo pavyzd\xc5\xbeiu skatina Timotiej\xc5\xb3 neatsisakyti dvasin\xc4\x97s tarnyst\xc4\x97s.\n_START_SECTION_\nTurinys\n_START_PARAGRAPH_\nLai\xc5\xa1kas pradedamas pasveikinimu, toliau ra\xc5\xa1oma, kad reikia branginti tik\xc4\x97jim\xc4\x85, vengti kivir\xc4\x8d\xc5\xb3. Kalbama apie ateities pavojus, raginama uoliai apa\xc5\xa1talauti. Lai\xc5\xa1ko pabaigoje pra\xc5\xa1oma pasveikinti Prisk\xc4\x85, Akvil\xc4\x85 ir Onesiforo nami\xc5\xa1kius, Timotiejus raginamas atvykti dar prie\xc5\xa1 \xc5\xbeiem\xc4\x85, perduodami sveikinimai nuo Eubulo, Pudento, Lino ir Klaudijos bei vis\xc5\xb3 broli\xc5\xb3.\n_START_SECTION_\nPara\xc5\xa1ymo laikas\n_START_PARAGRAPH_\nJei tai Pauliaus lai\xc5\xa1kas, jis ra\xc5\xa1ytas v\xc4\x97liausiai. I\xc5\xa1 lai\xc5\xa1ko ai\xc5\xa1ku, kad Paulius yra Romos kal\xc4\x97jime, kuriame, pasak tradicijos, mir\xc4\x97 64 m., imperatoriaus Nerono persekiojim\xc5\xb3 laikais.'